# Clara Prats i Soler

Clara Prats i Soler (Barcelona, 1979) és una física i investigadora catalana, que també s'ha exercit com a soprano. Ha estat reconeguda per la seva labor investigadora i divulgadora. És membre de l'Institut d'Estudis Catalans i catedràtica de la Universitat Politècnica de Catalunya d'ença de 2024.

## Trajectòria

Va néixer a Barcelona, amb vincles familiars al municipi de Moià. Filla d'una biòloga i un músic, Des dels 17 anys i durant més d'una dècada, Prats va dirigir cors infantils, juvenils i universitaris. Amb veu de soprano, va cantar en cors fins al 2020.
Prats va estudiar física, especialitzant-se en models computacionals de malalties infeccioses. Durant 10 anys, va col·laborar amb l'Institut de Recerca Germans Trias i Pujol (IGTP) creant models matemàtics aplicats a la tuberculosi i altres malalties infeccioses amb el doctor Pere-Joan Cardona.
Durant la pandèmia de la Covid-19 fou nomenada directora del grup de biologia computacional i sistemes complexos del grup de recerca BIOCOM-SC, de la Universitat Politècnica de Catalunya. Des d'aquesta posició, va contribuir a la creació de models matemàtics de la dinàmica epidemiològica de la COVID-19, al seu seguiment i a la divulgació i comunicació a la societat de l'evolució de la pandèmia. També va començar a exercir com a docent a la Escola d'Enginyeria Agroalimentària i de Biosistemes de Barcelona, pertanyent al mateix centre universitari.
El setembre de 2021 va passar a integrar el Comitè Científic Assessor de la Covid-19 de Catalunya, dirigit per Magda Campins Martí.

## Premis i reconeixements

El 2021 va obtenir el guardó de Matemàtiques i Societat de la Fundació Ferran Sunyer i Balaguer, integrat a l'Institut d'Estudis Catalans, pel seu treball en la visibilització i utilització de models i tècniques matemàtiques i estadístiques en la pandèmia.
A l'any següent, Prats al costat del seu grup de recerca BIOCOM-SC, va ser reconeguda amb el Premi Ciutat de Barcelona 2021 en la categoria de Ciències Experimentals i Tecnologia, que atorga anualment l'Ajuntament de Barcelona.

## Referències

* ↑ «Prats Soler, Clara». futur.upc.edu. [Consulta: 16 juliol 2023].
* 1 2 «Clara Prats, premio Matemàtiques i Societat 2021 del Institut d'Estudis Catalans, y Karina Gibert, mención de honor del premio Creu Casas» (en castellà). UPC Universitat Politècnica de Catalunya. [Consulta: 15 juliol 2023].
* 1 2 Press, Europa. «Los Premis Ciutat de Barcelona reconocen al Biocomsc de la UPC». www.europapress.es, 01-02-2022. [Consulta: 15 juliol 2023].
* ↑ «Prenen possessió 22 nous catedràtics i catedràtiques de la UPC». [Consulta: 11 juny 2024].
* ↑ Bricollé, David. «Dues dones de la Catalunya Central integren el nou comitè científic català de la covid-19». Regió7, 28-09-2021. [Consulta: 16 juliol 2023].
* 1 2 3 4 «Clara Prats: “El día más dramático llegó cuando una de las muertes era la de un amigo”» (en espanyol de Mèxic). Agencia SINC. [Consulta: 11 febrer 2022].
* 1 2 3 «Clara Prats: la física que controla el coronavirus» (en castellà). La Vanguardia, 12-09-2020. [Consulta: 11 febrer 2022].
* 1 2 «Los Ciutat de Barcelona premian trabajos sobre el cáncer, el COVID-19 y el clima | Barcelona Cultura». www.barcelona.cat. [Consulta: 15 juliol 2023].
* ↑ Macià i Muñoz, Sergi. «Clara Prats: «Els números, si no s'entenen, no ajuden la societat»». Núvol, 06-02-2024. [Consulta: 18 febrer 2024].
* ↑ toni.millan. «Directori EEABB». Escola d'Enginyeria Agroalimentària i de Biosistemes de Barcelona. [Consulta: 16 juliol 2023].
* ↑ «Catalunya crea un comité científico asesor para abordar el control del Covid» (en castellà). La Vanguardia, 28-09-2021. [Consulta: 16 juliol 2023].
* ↑ «Premi Matemàtiques i Societat | Fundació Ferran Sunyer i Balaguer». [Consulta: 24 novembre 2023].